rejauldu/bengali-wikipedia huggingface dataset:
হারাধন বন্দ্যোপাধ্যায় (নভেম্বর ৬, ১৯২৬ - জানুয়ারি ৫, ২০১৩) ছিলেন একজন ভারতীয় বাংলা চলচ্চিত্র এবং টেলিভিশন অভিনেতা। ১৯৪৮ সালে অতনু বন্দ্যোপাধ্যায়ের ছবি দেবদূত দিয়ে চলচ্চিত্রে তার আত্মপ্রকাশ ঘটে। তিনি সত্যজিত্‍ রায়ের পরিচালিত একাধিক ছবিতে অভিনয় করেন।   প্রারম্ভিক জীবন  ১৯২৬ সালের ৬ই নভেম্বর অবিভক্ত বাংলার তৎকালীন কুষ্টিয়া মহকুমার চুয়াডাঙ্গার দর্শনায় জন্মগ্রহণ করেন। তিনি চুয়াডাঙ্গার ভিক্টোরিয়া জুবিলী উচ্চ বিদ্যালয়ের ৩য় শ্রেণী পয়ন্ত পড়াশোনা করেন এর পর তারা বাবা পরিবার নিয়ে কুষ্টিয়ায় চলে যান। কুষ্টিয়া হাই স্কুল থেকে ম্যাট্রিক পাস করেন ১৯৪৪ সালে৷ আই-এ-তে ভর্তি হন কলকাতার সিটি কলেজে৷ স্নাতক হওয়ার পর চাকরিজীবনের শুরু গান অ্যান্ড শেল কোম্পানিতে৷ ১৯৪৬-এ যোগ দেন বিমা সংস্থায়৷ সেখান থেকেই অবসর নেন৷   ব্যক্তিগত জীবন  তিনি পরিণীতা বন্দ্যোপাধ্যায় কে বিয়ে করেন। সত্যজিৎ রায়ের পরিচালনায় ‘জয় বাবা ফেলুনাথ’ ছবিতে স্বামী হারানাথ বন্দ্যোপাধ্যায়ের সঙ্গে অভিনয় করেছিলেন পরিণীতা দেবী, প্রশংসাও কুড়িয়েছিলেন। ‘জয় বাবা ফেলুনাথ’-এ উমানাথ ঘোষালের (হারাধন বন্দ্যোপাধ্যায়) স্ত্রীর চরিত্রে দেখা মিলেছিল পরিণীতার। যদিও তারপর অজ্ঞাত কারণেই আর ক্যামেরার সামনে দাঁড়াতে রাজি হননি।   অভিনয় জীবন  প্রথম অভিনয় ১৯৪৮ সালে অতনু বন্দ্যোপাধ্যায়ের দেবদূত ছবিতে৷ অভিনয় করেছেন হিন্দি সিনেমাতেও। সত্যজিৎ রায়ের কাপুরুষ, মহানগর, সোনার কেল্লা, জয় বাবা ফেলুনাথ প্রভৃতি ছবিতে অভিনয় করেন। হিন্দি ভাষার ‘পরিনীতা’ হারাধন বন্দ্যোপাধ্যায় অভিনীত উল্লেখযোগ্য সিনেমা।৷ তিনি টেলিভিশন ও মঞ্চ নাটকেও অভিনয় করেছেন।২০০৫ সালে ক্রান্তিকাল সিনেমায় অভিনয়ের সুবাদে সহ-অভিনেতা হিসেবে চলচ্চিত্রে ভারতের জাতীয় পুরস্কার পান তিনি। ২০১১ সালে পশ্চিমবঙ্গ রাজ্য সরকার তাকে বঙ্গবিভূষণ সম্মানে ভূষিত করে।  পুরস্কার  উল্টো রথ ম্যাগাজিন কর্তৃক শ্রেষ্ঠ স্টেজ শিল্পী পুরস্কার [১৯৬১]  শ্রেষ্ঠ সহভিনেতার জন্য জাতীয় চলচ্চিত্র পুরস্কার (ভারত) [২০০৫]  পশ্চিমবঙ্গ রাজ্য সরকার কর্তৃক বঙ্গবিভূষণ সম্মানে ভূষিত [২০১১]  কলাকার পুরস্কার   জাতীয় চলচ্চিত্র পুরস্কার  শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার এর ইতিহাসে ভিক্টর ব্যানার্জী , দীপঙ্কর দে এর পর তৃতীয় বাঙালী অভিনেতা হিসেবে ২০০৪ সালে ক্রান্তিকাল চলচ্চিত্রের জন্যে তিনি এই পুরস্কার পান।   মৃত্যু  ৫ জানুয়ারি ভারতের স্থানীয় সময় দুপুর ১২টা ৪০ মিনিটে কলকাতার এক বেসরকারি নার্সিংহোমে শেষ নিঃশ্বাস ত্যাগ করেন তিনি। তিনি কিছুদিন নিউমোনিয়ায় ভুগছিলেন।অসুস্থতা বেড়ে যাওয়ায় কিছুদিন আগে কলকাতার বেসরকারি নার্সিংহোমে ভর্তি করা হয় তাকে। মৃত্যুকালে তার বয়স হয়েছিল ৮৬ বছর।   তথ্যসূত্র    বহিঃসংযোগ     বিষয়শ্রেণী:১৯২৬-এ জন্ম বিষয়শ্রেণী:২০১৩-এ মৃত্যু বিষয়শ্রেণী:বাঙালি অভিনেতা বিষয়শ্রেণী:বাঙালি চলচ্চিত্র অভিনেতা বিষয়শ্রেণী:কলাকার পুরস্কার বিজয়ী বিষয়শ্রেণী:ভারতীয় টেলিভিশন অভিনেতা বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:বঙ্গবিভূষণ প্রাপক বিষয়শ্রেণী:পশ্চিমবঙ্গের অভিনেতা বিষয়শ্রেণী:শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার (ভারত) বিজয়ী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:কুষ্টিয়ার ব্যক্তি বিষয়শ্রেণী:ভারতীয় অভিনেতা বিষয়শ্রেণী:সিটি কলেজ, কলকাতার প্রাক্তন শিক্ষার্থী বিষয়শ্রেণী:পূর্ববঙ্গে জন্ম বিষয়শ্রেণী:কুষ্টিয়া হাই স্কুলের প্রাক্তন শিক্ষার্থী
চাওলুং হল আহোম চাওফাদের উদ্দেশ্যে ব্যবহার করা একটি উপাধি। আহোম ভাষায় এর অর্থ হল মহান দেবতা, চাও= দেবতা, লুং= মহান।  চাওলুংগণ চাওলুং চুকাফা থেকে আরম্ভ করে চাওলুং চুতুফা পর্যন্ত চাওলুং উপাধি দেওয়া হয়েছিল তারপর সকলকে অর্থাৎ চাওফা ত্যাও খামতী থেকে চাওফা বলা হয়।  চাওলুং চুকাফা  চাওলুং চুতেওফা  চাওলুং চুবিণ্‌ফা  চাওলুং চুখাংফা  চাওলুং চুখ্রাম্‌ফা  চাওলুং চুতুফা  সাথে দেখুন  চাওফা  আহোম জনগোষ্ঠী  আহোম রাজবংশ  আহোম সাম্রাজ্য  তথ্যসূত্র  বিষয়শ্রেণী:আহোম রাজ্য বিষয়শ্রেণী:উপাধি
ব্রিস্টল সোশ্যালিস্ট সোসাইটি ছিল দক্ষিণ পশ্চিম ইংল্যান্ডের একটি রাজনৈতিক সংগঠন।  গ্রুপটি ১৮৮৫ সালে সোশ্যাল ডেমোক্রেটিক ফেডারেশনের স্থানীয় অধিভুক্ত হিসাবে উদ্ভূত হয়েছিল। যাইহোক, 1886 সালে, এটি পরিবর্তে সমাজতান্ত্রিক ইউনিয়নের সাথে অধিভুক্ত হয়। যখন এই দলটি ভেঙে যায়।Sally Mullen, The Bristol Socialist Society 1885-1914 অন্তত ১৯১৪ সাল পর্যন্ত এটি একটি স্বাধীন অস্তিত্ব অব্যাহত রাখে।  সোসাইটি প্রাথমিকভাবে সাপ্তাহিক পাবলিক মিটিং এবং অন্যান্য প্রচারমূলক ইভেন্টগুলির একটি বিস্তৃত আয়োজন করে উচ্চ স্তরের সাফল্য উপভোগ করেছিল। এর সদস্যদের মধ্যে ছিলেন ক্যাথরিন সেন্ট জন কনওয়ে, ড্যান আরভিং, এনিড স্ট্যাসি, জন গ্রেগরি, আর্নেস্ট বেভিন, স্যামুয়েল জর্জ হবসন, রামসে ম্যাকডোনাল্ড এবং এমনকি বেন টিলেট।Sally Mullen, The Bristol Socialist Society 1885-1914   তথ্যসূত্র   বিষয়শ্রেণী:ইংল্যান্ডের স্থানীয় ভিত্তিক রাজনৈতিক দল বিষয়শ্রেণী:১৮৮৫-এ প্রতিষ্ঠিত রাজনৈতিক দল বিষয়শ্রেণী:ইংল্যান্ডের বিলুপ্ত রাজনৈতিক দল বিষয়শ্রেণী:ব্রিস্টলের ইতিহাস
মেলো মুভি (, ) হলো একটি দক্ষিণ কোরীয় রোমান্টিক কমেডি ভিত্তিক টেলিভিশন ধারাবাহিক। ও চুং-হুয়ান পরিচালনায় নির্মিত এই ধারাবাহিকটি রচনা করেছেন লি না-উন। চোই উ-শিক, পার্ক বো-ইয়ং, লি জুন-ইয়ং, জোন সো-নি এবং কিম জে-উকের মতো অভিনয়শিল্পীগণ এই ধারাবাহিকে অভিনয় করেছেন।  মূলত কোরীয় ভাষায় নির্মিত এই ধারাবাহিকটি ২০২৫ সালের ১৪ই ফেব্রুয়ারি তারিখে নেটফ্লিক্সে মুক্তি পেয়েছে; যার সর্বমোট ১০টি পর্ব রয়েছে।  সারাংশ এই ধারাবাহিকে চারজন তরুণ পেশাজীবীর ব্যক্তিগত ও পেশাগত চ্যালেঞ্জের গল্প ফুটে উঠেছে, যার কেন্দ্রীয় চরিত্র কো গিয়ম (চোই উ-শিক), একজন প্রাক্তন পার্শ্ব অভিনেতা, যিনি চলচ্চিত্রের প্রতি তার গভীর ভালোবাসা থেকে চলচ্চিত্র সমালোচক হয়ে ওঠেন। তার পথের সঙ্গে মিলিত হয় কিম মু-বি (পার্ক বো-ইয়ং), একজন সহকারী পরিচালক, যিনি আকস্মিকভাবে তার বাবার পথ অনুসরণ করে চলচ্চিত্র নির্মাতা হয়ে ওঠেন। তাদের প্রথম সাক্ষাৎ ঘটে একটি হঠাৎ চুমুর মাধ্যমে, তবে পারিবারিক ট্র্যাজেডির কারণে গিয়ম নিজেকে দূরে সরিয়ে নেয়। পাঁচ বছর পর, ভাগ্য তাদের আবার প্রতিবেশী হিসেবে মিলিত করে, পুরোনো অনুভূতি ও অতীতের জটিলতা নতুন করে সামনে আসে। তারা একটি চলচ্চিত্র প্রকল্পে একসঙ্গে কাজ শুরু করলে, সিনেমার প্রতি তাদের ভিন্ন দৃষ্টিভঙ্গি দ্বন্দ্ব তৈরি করলেও একে অপরের উন্নতির জন্য তা গুরুত্বপূর্ণ হয়ে ওঠে।  এই মূল গল্পের পাশাপাশি রয়েছে হং সি-জুন (লি জুন-ইয়ং) ও সোন জু-আ (জোন সো-নি)-এর সম্পর্ক। সি-জুন একজন প্রতিভাবান তবে স্বীকৃতিহীন সুরকার, যার জীবন রহস্যে আবৃত। অন্যদিকে, জু-আ একজন সফল চিত্রনাট্যকার, গিয়মের বন্ধু ও সি-জুনের প্রাক্তন প্রেমিকা, যার জীবন বাইরে থেকে নিখুঁত মনে হয়। তাদের সম্পর্ক উচ্চাকাঙ্ক্ষা, আত্মপরিচয় ও পুরনো প্রেম পুনরুজ্জীবনের জটিলতা অনুসন্ধান করে।  গল্পের এক গুরুত্বপূর্ণ মোড় আসে গিয়মের ভাই জুনের মৃত্যুর মাধ্যমে, যা তাদের জীবন ও সম্পর্ককে গভীরভাবে প্রভাবিত করে। গিয়ম তার কর্মজীবন নিয়ে নতুন করে ভাবতে বাধ্য হয় এবং বাস্তব জীবনের অভিজ্ঞতা অর্জনের জন্য চলচ্চিত্র সমালোচকের চাকরি ছেড়ে দেয়। অন্যদিকে, মু-বির পরিচালিত প্রথম চলচ্চিত্রটি বাণিজ্যিকভাবে ব্যর্থ হলেও তার খাঁটি গল্প বলার কারণে নির্দিষ্ট দর্শকদের কাছে প্রশংসিত হয়। এই ধারাবাহিকটি পুরো সময় জুড়ে মানবিক সম্পর্ক, ব্যক্তিগত বিকাশ এবং সমাজের চাপে নিজের স্বপ্ন অনুসরণ করার গুরুত্বকে তুলে ধরে, যা শেষ হয় গিয়ম ও মু-বির একে অপরের মাঝে স্বস্তি ও অনুপ্রেরণা খোঁজার মাধ্যমে, যা প্রেম ও শিল্পের পরিবর্তনশীল শক্তির উপর আলোকপাত করে।  অভিনয়শিল্পী কেন্দ্রীয় চরিত্র  চোই উ-শিক – কো গেয়ম  পার্ক বো-ইয়ং – কিম মু-বি  লি জুন-ইয়ং – হং সি-জুন  জোন সো-নি – সোন জু-আ  পার্শ্ব চরিত্র  কিম জে-উক – কো জুন  চা উ-মিন – উ জং-হু  মুক্তি মেলো মুভির চিত্রধারণ ২০২৪ সালের ফেব্রুয়ারি মাসে শুরু হয়ে আগস্ট মাসে সম্পন্ন হয়েছে। অতঃপর, ২০২৫ সালের ১৪ই ফেব্রুয়ারি তারিখে নেটফ্লিক্সে এই ধারাবাহিকটির প্রথম পর্ব মুক্তি পেয়েছে।  তথ্যসূত্র  বহিঃসংযোগ         বিষয়শ্রেণী:২০২৫-এ অভিষিক্ত দক্ষিণ কোরীয় টেলিভিশন ধারাবাহিক বিষয়শ্রেণী:কোরীয় ভাষার টেলিভিশন অনুষ্ঠান বিষয়শ্রেণী:নেটফ্লিক্সের টেলিভিশন ধারাবাহিক বিষয়শ্রেণী:দক্ষিণ কোরীয় প্রণয়ধর্মী হাস্যরসাত্মক টেলিভিশন ধারাবাহিক বিষয়শ্রেণী:স্টুডিও এন-এর টেলিভিশন ধারাবাহিক
চাঁচর উৎসব বা মেড়া/বুড়ির ঘর পোড়ানো হল দোলযাত্রার আগের দিন ফাল্গুনী শুক্লা চতুর্দশীতে বাংলা ও ওড়িশায় অনুষ্ঠিত একটি বহ্নুৎসব। উত্তর ও পশ্চিম ভারতে এই উৎসবটি প্রকারান্তরে হোলিকা দহন হিসাবে পরিচিত।  বৈশিষ্ট্য left|thumb|upright|২০১০ সালে রাজস্থানের উদয়পুরে হোলিকা দহন বাংলায় দোল পূর্ণিমার আগের দিন বিষ্ণু/কৃষ্ণ মন্দিরের বা গৃহস্থের বাড়ীর আঙিনার সামনে উদ্ভিজ্জ দাহ্যবস্তু (যথা: বাঁশ, কাঠ, বিচালি, শুকনো লতা/পাতা ইত্যাদি) নির্মিত একটি ঘর বা কুশপুত্তলিকা রাখা হয়। এরপর পূজার্চনা করে সেটিতে অগ্নি প্রদান করা হয়। প্রজ্জ্বলিত 'মেড়া'টির চারপাশে বিগ্রহমূর্তিটিকে শোভাযাত্রা সহকারে ঘোরানোও হয়। পরদিন সকালে বিগ্রহমূর্তিকে মন্দিরে সুসজ্জিত দোলনায় বসিয়ে পূজার্চনা করে তিনবার দোল দেওয়া হয় এবং বিগ্রহে আবির দেওয়ার পর উপস্থিত সকলে রঙখেলা শুরু করেন।  উদ্ভব আচার্য যোগেশচন্দ্র রায় বিদ্যানিধির মতে, অতি প্রাচীনকালে শীতকালের শেষে এই সময় সূর্যের উত্তরায়ণ গতি শুরু হত৷ এখনকার দোল-উৎসব বস্তুত সেই সময়েরই স্মৃতি বহন করছে। তাঁর মতে, চাঁচর অনুষ্ঠানে যে গৃহ বা কুশপুত্তলিকা দগ্ধ করা হয়, তা মেষরূপী ভাদ্রপদা নক্ষত্রের প্রতিরূপ। ঋগ্বেদে ঐ নক্ষত্রের নাম 'অজ একপাদ' (একপদবিশিষ্ট ছাগ)। এই বহ্নুৎসবে অসুররূপে কল্পিত ঐ মেষ বা ছাগকে ভস্মীভূত করা হয়, যার বিনষ্টির ফলে সূর্যের উত্তরায়ণের বাধা অপসৃত হয় এবং সূর্যের তাপ ও দিনের বৃদ্ধি ঘটে। বহ্নুৎসবের পর লাল/সাদা আবির কৃষ্ণের বিগ্রহে স্পর্শকরণ শীতের লোহিতবর্ণ সূর্যের দ্যোতক। বাংলার লোকসংস্কৃতির বিশ্বকোষ, দুলাল চৌধুরী, আকাদেমি অব ফোকলোর, কলকাতা: ৭০০০৯৪, প্রথম প্রকাশ:২০০৪, পৃষ্ঠা: ৩২৮-৩২৯  তথ্যসূত্র  বিষয়শ্রেণী:বাংলার উৎসব বিষয়শ্রেণী:বাঙালি হিন্দু বিষয়শ্রেণী:বাংলার লোকসংস্কৃতি
বনগাঁ মহকুমা পশ্চিমবঙ্গ রাজ্যের এর উত্তর চব্বিশ পরগনা জেলার একটি মহকুমা। মহকুমাটি বাংলাদেশ সীমান্তবর্তী। ১৯৪৭ সনের পূর্বে যশোর জেলার অন্তর্গত ছিল। ৩৮ টি গ্রামপঞ্চায়েত ১ টি পৌরসভা ও ৩ টি সমষ্টি উন্নয়ন ব্লক নিয়ে মহকুমাটি গঠিত। এই মহকুমায় ৬ টি সেন্সাস সিটি রয়েছে। এগুলি হল- চাঁদপাড়া, ঢাকুরিয়া, ছেকাটি, সোনারটিকারি, শিমুলপুর।  ভূ-উপাত্ত এই মহকুমাটি সমুদ্রসমতল থেকে ৭ থেকে ১০ মিটার উচু। এলাকাটি গাঙ্গেও ব-দ্বীপ এর অংশ।এই মহকুমার প্রধান নদী গুলি হল- ইছামতি,যমুনা,চৈতা। পরিবহন অর্থনীতি ব্লক বাগদা  ব্লক  বাগদা ব্লক গ্রামীণ এলাকা নয়টি গ্রাম পঞ্চায়েত নিয়ে গঠিত। অ  আশারু, হেলেঞ্চা, মালিপোতা, বাগদা, কোনিয়ারা-১, রানাঘাট, বয়রা, কোনিয়ারা -২ ও সিন্ধানি।  এই ব্লকে কোনো শহরাঞ্চল নেই।  বাগদা থানায় ব্লকটি। ব্লকের সদর বাগদায় অবস্থিত ।  বনগাঁ ব্লক বনগাঁ ব্লকের গ্রামীণ এলাকা ১৬ টি গ্রাম পঞ্চায়েত নিয়ে গঠিত। এগুলি হল আকাইপুর, ছয়ঘড়িয়া, গারাপোতা, কালুপুর, বইরামপুর, ধরম পুকুরিয়া, ঘাটবাওর, পাল্লা, চৌবেরিয়া-১, দিঘারি, গোপালনগর-১, সুন্দরপুর, চৌবেরিয়া-২, গঙ্গাধরপুর, গোপালনগর-২ ও টেংরা।  এই ব্লকে এক মাত্র  শহরাঞ্চল হল বনগাঁ। ব্লকটিতে মোট ৩ টি থানা রয়েছে। থানা ৩ টি হল বনগাঁ থানা,গোপালনগর থানা ও পেট্রাপোল থানা। ব্লকের সদর দপ্তর বনগাঁ শহরে অবস্থিত।  গাইঘাটা ব্লক thumb|right|300px|চাঁদপাড়া বাজার এলাকা,চাঁদপাড়া বনগাঁ মহকুমার মধ্যে বনগাঁ শহরের পর বৃহত্তম শহর অঞ্চল  গাইঘাটা ব্লক গ্রামীণ এলাকা ১৩ টি গ্রাম পঞ্চায়েত নিয়ে গঠিত। চাঁদপাড়া, ফুলসরা, জলেশ্বর -২, শুটিয়া, ধর্মপুর-১, ইচ্ছাপুর-১, ঝাউডাঙ্গা, ধর্মপুর -২, ইচ্ছাপুর-২, রামনগর, ডুমা, জলেশ্বর-ডুমা ও শিমুলপুর ।এই ব্লকের শহরাঞ্চল দুটি সেন্সাস টাউন নিয়ে গঠিত।যথা- চাঁদপাড়া, সোনারটিকারি এবং ঢাকুরিয়া।  গাইঘাটাথানার অন্তর্গত এই ব্লকটি।  ব্লকের সদর চাঁদপাড়া বাজারে অবস্থিত।  বিধানসভা কেন্দ্র পশ্চিমবঙ্গের বাগদক ব্লক, গাইঘাটা ব্লক এবং বনগাঁ ব্লকের  গ্রাম পঞ্চায়েত নিয়ে সীমানা নির্ধারণ কমিশনের সুপারিশ ক্রমে  বিধানসভা কেন্দ্র গঠিত হয়েছে। গাঁরাপোতা, সুন্দরপুর এবং টেংরা, পশ্চিমবঙ্গের বাগদা বিধানসভা কেন্দ্র গঠিত। বনগাঁ পৌরসভা এবং বনগাঁ ব্লকের সাত গ্রাম পঞ্চায়েত আকাইপুর, ছয়ঘড়িয়া, ধরম পুকুরিয়া, গঙ্গাধরপুর, ঘাটবাওর, গোপালনগর-১ ও গোপালনগর -২, নিয়ে বনগাঁ উত্তর বিধানসভা কেন্দ্র গঠিত। বনগাঁ ব্লকের অধীনে ছয়টি গ্রাম পঞ্চায়েত বইরামপুর, চৌবেরিয়া-১, চৌবেরিয়া -২, দিঘারি, কুলুপুর এবং পাল্লা, গাইঘাটা ব্লকের অধীনে ছয়টি গ্রাম পঞ্চায়েত চাঁদপাড়া,  ডুমা, ফুলসরা, জলেশ্বর -২, ঝাউডাঙ্গা এবং রামনগর, বনগাঁ দক্ষিণ বিধানসভা কেন্দ্র গঠিত। গাইঘাটা ব্লকের অন্যান্য সাতটি গ্রাম পঞ্চায়েত শুটিয়া, ধর্মপুর-১, ইচ্ছাপুর-১, ধর্মপুর -২, ইচ্ছাপুর -২, জলেশ্বর-১ ও শিমুলপুর, গাইঘাটক বিধানসভা কেন্দ্র গঠিত।এই চারটি সংসদীয় আসনে তফসিলি জাতি (এসসি) প্রার্থীদের জন্য সংরক্ষিত ।  সমস্ত বনগাঁ (লোকসভা কেন্দ্রের), তফসিলি জাতি প্রার্থীদের জন্য সংরক্ষিত ।  তথ্যসূত্র  বিষয়শ্রেণী:পশ্চিমবঙ্গের মহকুমা বিষয়শ্রেণী:উত্তর চব্বিশ পরগনা জেলার মহকুমা
থাম্ব|ওড়িশার এক অঙ্গনওয়াড়ি কেন্দ্র, ২০১৮ অঙ্গনওয়াড়ি (, আঁগন্ৱাড়ী, ) ভারতের একধরনের গ্রামীণ শিশুর পরিচর্যা কেন্দ্র। ১৯৭৫ সালে শিশুদেরর ক্ষুধার্ত ও অপুষ্টির মোকাবিলা করার জন্য ভারত সরকারের ইন্টিগ্রেটেড চাইল্ড ডেভেলপমেন্ট সার্ভিসেস প্রকল্পের অধীনে অঙ্গনওয়াড়ি শুরু হয়েছিল।  কোনো সাধারণ অঙ্গনওয়াড়ি কেন্দ্র কোনো গ্রামে সাধারণ স্বাস্থ্য পরিচর্যা প্রদান করা হয়। এটি ভারতের জনস্বাস্থ্য পরিচর্যা ব্যবস্থার অংশ। সাধারণ স্বাস্থ্য পরিচর্যার মধ্যে জন্ম নিয়ন্ত্রণের পরামর্শ প্রদান ও জন্ম নিরোধক প্রদান, পুষ্টি শিক্ষা ও পরিপূরক এবং প্রাক-বিদ্যালয় কার্যকলাপ অন্তর্গত।National Population Policy 2000 , National Commission on Population website. Accessed 13 February 2008   আন্তর্জাতিক প্রচেষ্টা  ভারতে অঙ্গনওয়াড়ির প্রতি বেশি করে মনোযোগ দেওয়া ইউনিসেফ এবং শিশুমৃত্যু কমানো ও মাতৃপরিচর্যা উন্নয়নের ইউএন মিলেনিয়াম ডেভেলপমেন্ট গোলস দ্বারা প্রেরিত। কর্মচারী ও সাহায্যকারীদের সাধারণত বিশ্ব স্বাস্থ্য সংস্থার মানদণ্ড অনুযায়ী প্রশিক্ষণ দেওয়া হয়।   তথ্যসূত্র    বহিঃসংযোগ      অঙ্গনওয়াড়ি পরিষেবা প্রকল্প  বিষয়শ্রেণী:ভারতের শিক্ষাব্যবস্থা বিষয়শ্রেণী:ভারতের গ্রামীণ উন্নয়ন বিষয়শ্রেণী:হিন্দি শব্দ বিষয়শ্রেণী:শিশুর পরিচর্যা
শ্রীলঙ্কা সেনাবাহিনী গোলন্দাজ শাখা হচ্ছে শ্রীলঙ্কা সেনাবাহিনীর একটি রেজিমেন্ট; এটি ব্রিটিশরা তৈরি করে ১৮৮৮ সালে যখন শ্রীলঙ্কা ব্রিটিশদের উপনিবেশ ছিলো।  রেজিমেন্টসমূহ ৪ ফিল্ড রেজিমেন্ট আর্টিলারি ৭৮ ফিল্ড রেজিমেন্ট আর্টিলারি ১৪ ফিল্ড রেজিমেন্ট আর্টিলারি ৭ ফিল্ড রেজিমেন্ট আর্টিলারি ৬ ফিল্ড রেজিমেন্ট আর্টিলারি ১০ ফিল্ড রেজিমেন্ট আর্টিলারি ২৪ ফিল্ড রেজিমেন্ট আর্টিলারি ১২ ফিল্ড রেজিমেন্ট আর্টিলারি ৮৮ ফিল্ড রেজিমেন্ট আর্টিলারি ৭২ ফিল্ড রেজিমেন্ট আর্টিলারি ১ ফিল্ড রেজিমেন্ট আর্টিলারি ২৭ ফিল্ড রেজিমেন্ট আর্টিলারি বহিঃসংযোগ   শ্রীলঙ্কা সেনাবাহিনীর গোলন্দাজ শাখার নিজস্ব ওয়েব  বিষয়শ্রেণী:শ্রীলঙ্কা সেনাবাহিনীর রেজিমেন্ট
জারলান্ডএই জার্মান ব্যক্তি বা স্থাননামটির বাংলা প্রতিবর্ণীকরণে উইকিপিডিয়া:বাংলা ভাষায় জার্মান শব্দের প্রতিবর্ণীকরণ  শীর্ষক রচনাশৈলী নিদের্শিকাতে ব্যাখ্যাকৃত নীতিমালা অনুসরণ করা হয়েছে। (জার্মান ভাষায়: das Saarland – ) জার্মানির একটি রাজ্য। এর রাজধানী জারব্রুকান। জারলান্ডের আয়তন ২,৫৭০ বর্গ কিলোমিটার এবং জনসংখ্যা ১,০১২,০০০। আয়তন ও জনসংখ্যার ভিত্তিতে বার্লিন, ব্রেমেন ও হামবুর্গ – সিটি স্টেটগুলো ছাড়া জারলান্ড জার্মানির সবচেয়ে ছোট রাজ্য। এটি ফ্রান্স ও জার্মানির সীমান্তে অবস্থিত। জারলান্ডের প্রাকৃতিক সম্পদের প্রধান হল কয়লা। এখানে রয়েছে বিশাল কয়লা উত্তোলন শিল্প।  লীগ অফ নেশন্স কর্তৃক জার অববাহিকা অঞ্চল প্রতিষ্ঠার পূর্বে জারলান্ড কোন প্রদেশ বা একটি স্বতন্ত্র অঞ্চল ছিল না। এই রাজ্যের কিছু অংশ আগে প্রুশিয়া এবং কিছু অংশ বাভারিয়ার অন্তর্গত ছিল। ১৯৪৭ থেকে ১৯৫৬ পর্যন্ত জারলান্ড একটি ফরাসি অধ্যুষিত অঞ্চল ছিল এবং জার্মানি থেকে পৃথক ছিল। ১৯৫০ থেকে ১৯৫৬ পর্যন্ত জারলান্ড কাউন্সিল অব ইউরোপের সদস্য ছিল।   ভূগোল   জারলান্ডের সীমানায় রয়েছে ফ্রান্স, লুক্সেমবার্গ, রিনেল্যান্ড-প্লাটজ। জারলান্ডের নামকরণ হয় জার নদীর নামানুসারে। জার নদী এই রাজ্যের দক্ষিণ থেকে উত্তর-পশ্চিমে প্রবাহিত হয়েছে। জারলান্ডের এক-তৃতীয়াংশ ভূমি বনাঞ্চল দ্বারা আবৃত এবং এই বনাঞ্চলের হার জার্মানির অন্যান্য রাজ্যের থেকে বেশি। জারলান্ডের ভূমি সাধারণত উঁচু-নিচু। এর সর্বোচ্চ পর্বত ডোলবার্গ যার উচ্চতা ৬৯৫.৪ মিটার। জারলান্ডের ফ্রান্স সীমানার পাশেই রাজ্যটির রাজধানী জারব্রুকান ও এর আশপাশে অধিকাংশ জনগণের বসবাস।  টীকা   তথ্যসূত্র     বহিঃসংযোগ    সরকারি ওয়েবসাইট পরিসংখ্যান দপ্তর   বিষয়শ্রেণী:জার্মানির রাজ্য বিষয়শ্রেণী:১৯৫৭-এ প্রতিষ্ঠিত রাষ্ট্র ও অঞ্চল
ডান|থাম্ব|রোন্দা দ্বীপ এবং আশেপাশের দ্বীপপুঞ্জ রোন্দা দ্বীপ গ্রেনাডার  ক্যারিবীয় সাগরের লেসার অ্যান্টিলিস শৃঙ্খলে অবস্থিত একটি ব্যক্তিগত দ্বীপ।  ২০০৭ সালের অক্টোবরে এই দ্বীপটি ১০০,০০০,০০০ মার্কিন ডলারে বিক্রয়ের জন্য তালিকাভুক্ত করা হয়েছিল, যা সেই সময়ে একে বিশ্বের সবচেয়ে ব্যয়বহুল তালিকাভুক্ত দ্বীপ সম্পত্তিতে পরিণত করে।   ঐতিহাসিকভাবে, দ্বীপটিতে জনবসতি ছিল, যেখান থেকে এখনও একটি ছোট সম্প্রদায় রয়ে গেছে - যা একে গ্রেনাডা গ্রেনাডাইনসের তৃতীয় জনবসতিপূর্ণ দ্বীপে পরিণত করেছে (ক্যারিয়াকু ও পেটাইট মার্টিনিকের পরে)।   তথ্যসূত্র    আরো দেখুন    ক্যারিবীয় দ্বীপপুঞ্জের তালিকা  বিষয়শ্রেণী:ক্যারিবীয় ব্যক্তিগত দ্বীপ বিষয়শ্রেণী:গ্রেনাডার দ্বীপ
thumb|দাপ্তরিক প্রতিকৃতি, ২০১৯ হেলেন গ্রান্ট  (née Okuboye ; জন্ম ২৮ সেপ্টেম্বর ১৯৬১)  একজন ব্রিটিশ রাজনীতিবিদ যিনি ২০১০ সাল থেকে মেইডস্টোন এবং দ্য ওয়েল্ডের সংসদ সদস্য (এমপি) হিসেবে দায়িত্ব পালন করেছেন। কনজারভেটিভ পার্টির একজন সদস্য, তিনি অ্যান উইডেকম্বের স্থলাভিষিক্ত হন, যিনি ১৯৮৭ সালে প্রথম নির্বাচিত হন।  গ্রান্ট ছিলেন মিশ্র ঐতিহ্যের প্রথম কৃষ্ণাঙ্গ মহিলা যিনি কনজারভেটিভ এমপি হিসেবে নির্বাচিত হয়েছিলেন এবং কনজারভেটিভ-অধিষ্ঠিত সংসদীয় আসনের জন্য প্রার্থী হিসেবে নির্বাচিত হয়েছিলেন। তিনি প্রথম সরকারে যৌথভাবে নারী ও সমতা বিষয়ক রাষ্ট্রীয় সংসদীয় আন্ডার-সেক্রেটারি (২০১২-২০১৫) এবং সংসদীয় আন্ডার-সেক্রেটারি অফ স্টেট ফর জাস্টিস (২০১২-২০১৩) হিসাবে কাজ করেছিলেন। তিনি ২০১৩ সালে ক্রীড়া ও পর্যটন মন্ত্রীও হন, একটি পদ তিনি ২০১৫ সালের সাধারণ নির্বাচনের পর পর্যন্ত অধিষ্ঠিত ছিলেন।  ২০২১ সালের জানুয়ারিতে, তিনি মেয়েদের শিক্ষা বিষয়ে যুক্তরাজ্যের প্রধানমন্ত্রী বরিস জনসনের বিশেষ দূত হিসেবে নিযুক্ত হন।  তিনি ইউনিভার্সিটি অফ হুল থেকে এলএলবি এবং গিল্ডফোর্ডের আইন কলেজে তার সলিসিটর যোগ্যতা সম্পন্ন করেছেন।   তথ্যসূত্র   বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার বিষয়শ্রেণী:কৃষ্ণাঙ্গ ব্রিটিশ সংসদ সদস্য বিষয়শ্রেণী:২১শ শতাব্দীর ব্রিটিশ নারী রাজনীতিবিদ বিষয়শ্রেণী:যুক্তরাজ্যের সংসদ সদস্য ২০১৯-২০২৪ বিষয়শ্রেণী:যুক্তরাজ্যের সংসদ সদস্য ২০১৭-২০১৯ বিষয়শ্রেণী:যুক্তরাজ্যের সংসদ সদস্য ২০১৫-২০১৭ বিষয়শ্রেণী:যুক্তরাজ্যের সংসদ সদস্য ২০১০-২০১৫ বিষয়শ্রেণী:উইলসডেনের ব্যক্তি বিষয়শ্রেণী:শ্রমিক দল (যুক্তরাজ্য) এর ব্যক্তি বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের নারী সংসদ সদস্য বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:কৃষ্ণাঙ্গ ব্রিটিশ নারী রাজনীতিবিদ বিষয়শ্রেণী:হাল বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:১৯৬১-এ জন্ম বিষয়শ্রেণী:যুক্তরাজ্যের সংসদ সদস্য ২০২৪-২০২৯
কেম্পেগৌড়া আন্তর্জাতিক বিমানবন্দর হল্ট (স্টেশন কোড:) ভারতীয় রেলওয়ের একটি স্টেশন, যা ভারতের কর্ণাটক রাজ্যের কেম্পেগৌড়া আন্তর্জাতিক বিমানবন্দরের কাছে এলাহাঙ্কা–কলার লাইনে বেঙ্গালুরু সিটি থেকে প্রায় ৪৫ কিলোমিটার দূরে অবস্থিত। এই স্টেশনটি কেম্পেগৌড়া আন্তৰ্জাতিক বিমানবন্দরের জন্য রেল পরিষেবা পরিবেশন করে।   ইতিহাস   বিআইএল ২০১৪ সালে বিমানবন্দরের উত্তর-পূর্ব সীমানা বরাবর রেলপথে একটি হল্ট ট্রেন স্টেশন তৈরির পরামর্শ প্রদান করে। এটি ২০১৯ সালে বিদ্যমান এলাহাঙ্কা–দেবানহাল্লি রেলপথের হল্ট স্টেশন হিসাবে নির্মাণের অনুমতি পায়। স্টেশনটি বিমানবন্দর পরিচালনাকারী সংস্থা “বেঙ্গালুরু ইন্টারন্যাশনাল এয়ারপোর্ট লিমিটেড” (বিআইএএল) দ্বারা নির্মিত হয় এবং নির্মাণ কাজ সমাপ্তির পরে স্টেশনটি রেলওয়ের কাছে হস্তান্তর করা হয়।   কাঠামো এবং সম্প্রসারণ   কেম্পেগৌড়া আন্তর্জাতিক বিমানবন্দর হল্টের দুটি প্ল্যাটফর্ম রয়েছে, যার প্রত্যেকটির দৈর্ঘ্য ৪০০ মিটার। স্টেশনে আশ্রয়কেন্দ্র, আলো, বসার আসন এবং বুকিং অফিসের সুবিধা উপলব্ধ রয়েছে।  পূর্ববর্তী এবং পরবর্তী স্টেশন  তথ্যসূত্র  বহিঃসংযোগ  বিষয়শ্রেণী:বেঙ্গালুরুর রেলওয়ে স্টেশন
ইটা অরিয়নিস (η Ori, η Orionis) কালপুরুষের একটি তারা। এর অন্যান্য নামগুলো হচ্ছে সাইফ, আল জেব্বাহ, এবং এনসিস (তলোয়ারকে ল্যাটিন ভাষায় এনসিস বলা হয়)। ইটা অরিয়নিস তারাটি কালপুরুষের কোমরবন্ধনীর পশ্চিমে চিত্রলেখ ও বাণরাজা তারাদ্বয়ের মধ্যে অবস্থিত এবং বাণরাজা তারার তুলোনায় চিত্রলেখ তারার কাছাকাছি অবস্থিত। এই তারাটি পৃথিবী থেকে প্রায় ১০০০ আলোকবর্ষ দূরে অবস্থিত এবং এটি কালপুরুষের বাহু গঠন করে।  ইটা অরিয়নিসের জগৎ চারটি তারার সমন্ব্যয়ে গঠিত, যার তিনটি তারাকে দূরবীক্ষণ যন্ত্রের সাহায্যে সহজেই আলাদা করা সম্ভব। মূল অংশটি তিনটি তারা দ্বারা গঠিত এবং এদের কক্ষপথ প্রদক্ষিণের সময় যথাক্রমে ৮ দিন এবং ৯.২ বছর। এই তারা তিনটি বি1 V, বি3 V and বি2 V শ্রেণীর।   তথ্যসূত্র   বিষয়শ্রেণী:Orion constellation বিষয়শ্রেণী:Beta Lyrae variables Orionis, Eta বিষয়শ্রেণী:Binary stars বিষয়শ্রেণী:B-type main sequence stars বিষয়শ্রেণী:কালপুরুষ (তারামণ্ডল)
আমজাদ মাহবুব (জন্ম ২৭ ফেব্রুয়ারি ১৯৮১) একজন সিঙ্গাপুরের ক্রিকেটার। তিনি ২০১৪ আইসিসি বিশ্ব ক্রিকেট লিগ তৃতীয় বিভাগ প্রতিযোগিতায় প্রথম খেলেছিলেন। আগস্ট ২০১৮ এ, তাকে ২০১৮ এশিয়া কাপ বাছাইপর্ব প্রতিযোগিতার জন্য সিঙ্গাপুরের দলে জায়গা দেওয়া হয়েছিল। প্রতিযোগিতা সিঙ্গাপুরের হয়ে তিন ম্যাচে ৯ উইকেট নিয়ে মাহবুব ছিল সেরা উইকেট শিকারি।  অক্টোবরে ২০১৮, তাকে ২০১৮–১৯ আইসিসি টি২০ বিশ্বকাপ এশিয়া বাছাইপর্ব প্রতিযোগিতার জন্য পূর্ব উপ-অঞ্চল গ্রুপে সিঙ্গাপুরের স্কোয়াডে ছিলেন। পরে একই মাসে, ওমানের ২০১৮ আইসিসি বিশ্ব ক্রিকেট লিগ তৃতীয় বিভাগ প্রতিযোগিতার জন্য তাকে সিঙ্গাপুরের দলে অন্তর্ভুক্ত ছিলেন।  ২০১৯ সালের জুলাইয়ে, ২০১৮-১৯ আইসিসি টি২০ বিশ্বকাপ এশিয়া বাছাই প্রতিযোগিতার আঞ্চলিক ফাইনালের জন্য তাকে সিঙ্গাপুরের টুয়েন্টি২০ আন্তর্জাতিক (টি২০আই) দলের অধিনায়ক হিসাবে মনোনীত করা হয়েছিল। তিনি ২২ জুলাই ২০১৯ এ কাতারের বিপক্ষে সিঙ্গাপুরের হয়ে টুয়েন্টি২০ আন্তর্জাতিক ক্রিকেটে অভিষেক করেন।  ২০১৯ সালের সেপ্টেম্বরে, তাকে ২০১৯ মালয়েশিয়া ক্রিকেট বিশ্বকাপ চ্যালেঞ্জ লিগ এ প্রতিযোগিতার জন্য সিঙ্গাপুর স্কোয়াডের অধিনায়ক মনোনীত করা হয়েছিল।   তথ্যসূত্র    বহিঃসংযোগ     বিষয়শ্রেণী:লাহোর থেকে আগত ক্রিকেটার বিষয়শ্রেণী:সিঙ্গাপুরের ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৮১-এ জন্ম বিষয়শ্রেণী:সিঙ্গাপুরে পাকিস্তানের অভিবাসী বিষয়শ্রেণী:সিঙ্গাপুরের টুয়েন্টি২০ আন্তর্জাতিক ক্রিকেটার বিষয়শ্রেণী:২০২৩ এসইএ গেমসের প্রতিযোগী
অধিরথ ছিলেন মহাভারতে বর্ণিত ধৃতরাষ্ট্রের সারথি। বাহিনীর প্রধান ছিলেন। তিনি এবং তার স্ত্রী রাধা কুন্তীর কানীন পুত্র কর্ণকে লালন-পালন করেন। তিনি সারথী হওয়ায় এবং কর্ণ তাহার পুত্র বলে পরিচিত পাওয়ায় কর্ণের আরেক নাম ছিলো সুত পুত্র।তার নিজের ঔরসজাত তিন পুত্রের নাম শন,শক্রঞ্জয় ও চিত্রসেন।ADHIRATH WAS A KHATRIYA***.BECAUSE HIS FATHER SOHATRA WAS A AMBALIKA'S SON...***   জন্ম কাহিনী  অধিরথের পিতার নাম সুহত্র। তিনি ছিলেন বিচিত্রবীর্যের সারথি। বিচিত্রবীর্যের দ্বিতীয় স্ত্রী অম্বালিকার সাথে মিলনে সুহত্রের ঔরসে অম্বালিকার গর্ভে অধিরথের জন্ম হয়। কিন্তু অম্বালিকা লোকলজ্জায় তাকে ত্যাগ করে এবং সুহত্ৰ তখন তাকে লালন-পালন করেন।   তথ্যসূত্র    বহিঃসংযোগ   অধিরথ।  A Dictionary of Hindu Mythology & Religion by John Dowson  Laura Gibbs, Ph.D. Modern Languages MLLL-4993. Indian Epics.  বিষয়শ্রেণী:মহাভারতের চরিত্র বিষয়শ্রেণী:মহাভারত
থাম্ব|বাম|হেরকুলেনিয়ামের একটি বাড়ি হেরকুলেনিয়াম (ইংরেজি: Herculaneum; ইতালীয়: Ercolano; উচ্চারণ: এরকোলানো) হল প্রাচীন রোমান সাম্রাজ্যের একটি শহর; ইতালির কাম্পানিয়া অঞ্চলের আধুনিক নেপলস প্রদেশে এর অবস্থান ছিল। বর্তমানেও এর ধ্বংসাবশেষ এখানে প্রত্যক্ষ করা যায়। ৬২ খ্রিষ্টাব্দে একটি ভয়াবহ ভূকম্পনে এই শহর ভীষণভাবে ক্ষতিগ্রস্ত হয়। পরবর্তীকালে ৭৯ খ্রিষ্টাব্দে ভিসুভিয়াস আগ্নেয়গিরি অগ্নুৎপাতে এই শহর পার্শ্ববর্তী অন্যান্য শহর, যেমন - পম্পেই, অপলন্তেস, স্তাবিই প্রভৃতির সাথেই সম্পূর্ণরূপে ধ্বংস হয়ে যায়। আগ্নেয়গিরি থেকে উৎক্ষিপ্ত কাদা, ছাই এবং অন্যান্য উপকরণ সমন্বিত পাইরোক্লাস্টিক স্রোত এই শহরকে সম্পূর্ণ রূপে ঢেকে ফেলে এবং  তার উপর ১৫-২০ মিটার উঁচু স্তর সৃষ্টি করে।  হেরকুলেনিয়ামের খনন কাজের সাথে, পম্পেই এবং অপলন্তেস বা তোররে আনুনজাতাকেও ইউনেস্কো ১৯৯৭ সালে বিশ্ব ঐতিহ্যবাহী স্থান হিসেবে তালিকায় অন্তর্ভুক্ত করা হয়।ইউনেস্কো, বিশ্ব ঐতিহ্যবাহী স্থান।। ২০০৮ সালে এই স্থান ২৬৪,০৩৬ জন পরিদর্শন করে।The dossier of the Italian Touring Club , Dossier Museums 2009. Page-5. ।   তথ্যসূত্র    বহিঃসংযোগ   The Friends of Herculaneum Society  Herculaneum: Destruction and Re-discovery  The local archaeological authorities  AD 79: Year of Destruction  The Philodemus Project will publish Philodemus' works on poetry and on rhetoric.   Brigham Young University: Herculaneum Scrolls  বিষয়শ্রেণী:ইতালির শহর ও নগর বিষয়শ্রেণী:ইতালির বিশ্ব ঐতিহ্যবাহী স্থান বিষয়শ্রেণী:ধ্বংসপ্রাপ্ত শহর বিষয়শ্রেণী:খ্রিস্টপূর্ব ১ম সহস্রাব্দে প্রতিষ্ঠিত জনবহুল স্থান বিষয়শ্রেণী:৭৯-এ বিলুপ্ত
কারিনা ইলগিজারোভনা সাফিনা (, ; জন্ম: ২৮ মে ২০০৪; কারিনা সাফিনা নামে সুপরিচিত) হলেন একজন জর্জীয় ফিগার স্কেটার। তিনি আন্তর্জাতিক প্রতিযোগিতার মঞ্চে লুকা বেরুলাভার সাথে জুটি হিসেবে ফিগার স্কেটিংয়ের পেয়ার স্কেটিং বিভাগে জর্জিয়ার প্রতিনিধি হিসেবে প্রতিদ্বন্দ্বিতা করে থাকেন।  ২০০৮ সালে ফিগার স্কেটিংয়ে অভিষেক করা সাফিনা জর্জিয়ার হয়ে ২০১৮ এবং ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন কারিনা ইলগিজারোভনা সাফিনা ২০০৪ সালের ২৮শে মে তারিখে রাশিয়ার চেলিয়াবিনস্কে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন সাফিনা জর্জিয়ার প্রতিনিধি হিসেবে ২০২২ শীতকালীন অলিম্পিকে সর্বমোট দুইটি প্রতিযোগিতায় অংশগ্রহণ করেছেন।  তিনি লুকা বেরুলাভার সাথে যুগলবদ্ধ হয়ে ফিগার স্কেটিংয়ের পেয়ার স্কেটিং প্রতিযোগিতায় অংশগ্রহণ করেছিলেন। সাফিনা সর্বমোট ১৯২.৪৪ পয়েন্ট নিয়ে সম্মিলিত অবস্থানে নবম স্থান অধিকার করেছিলেন; যেখানে শর্ট প্রোগ্রামে তারা ৬৬.১১ পয়েন্ট নিয়ে নবম এবং ফ্রি স্কেটিংয়ে ১২৬.৩৩ পয়েন্ট পেয়ে অষ্টম অবস্থানে ছিলেন।  তিনি মরিসি কভিতেলাশভিলি, আনাস্তাসিয়া গুভানোভা, লুকা বেরুলাভা, মারিয়া কাজাকোভা এবং গেওর্গি রেভিয়ার সাথে দলগতভাবে ফিগার স্কেটিংয়ের দলগত প্রতিযোগিতায় অংশগ্রহণ করেছিলেন। তারা শর্ট প্রোগ্রাম/রিদম ডান্সে ২২ পয়েন্ট সংগ্রহ করে শর্ট প্রোগ্রাম/রিদম ডান্সের পরই প্রতিযোগিতা থেকে বিদায় নিয়েছিলেন।  তথ্যসূত্র  বহিঃসংযোগ     বিষয়শ্রেণী:২০০৪-এ জন্ম বিষয়শ্রেণী:জীবিত ব্যক্তি বিষয়শ্রেণী:রুশ নারী পেয়ার স্কেটার বিষয়শ্রেণী:জর্জীয় নারী পেয়ার স্কেটার বিষয়শ্রেণী:জর্জিয়ার অলিম্পিক ফিগার স্কেটার বিষয়শ্রেণী:২০২২ শীতকালীন অলিম্পিকের ফিগার স্কেটার